|  |  |  |
| --- | --- | --- |
| Bilag 12 – Vederlag og betalingsplan samt øvrige priser |  |  |
| SLKS’ udbud af ASTA, Ansøgnings- og tilskudsadministrationssystem |

Indholdsfortegnelse

[1. Indledning 5](#_Toc475698976)

[2. Betalingsplan 5](#_Toc475698977)

[3. Leverancevederlag 5](#_Toc475698978)

[3.1 Vederlag for gennemførelse af afklaringsfasen 5](#_Toc475698979)

[3.2 Standardprogrammel 6](#_Toc475698980)

[3.3 Kundespecifikt Programmel 6](#_Toc475698981)

[3.4 Dokumentation 6](#_Toc475698982)

[3.5 Øvrige ydelser 6](#_Toc475698983)

[4. Timebaserede vederlag 6](#_Toc475698984)

[4.1 Indledning 6](#_Toc475698985)

[4.2 Generel timepris 6](#_Toc475698986)

[4.3 Timepriser for vedligeholdelsesarbejder uden for normal arbejdstid 6](#_Toc475698987)

[5. Vederlag for vedligeholdelse 7](#_Toc475698988)

[6. Justering af brugerantal 7](#_Toc475698989)

[6.1 Forøgelse af brugerantal 7](#_Toc475698990)

[6.2 Reduktion af brugere 7](#_Toc475698991)

[6.3 Særlige forhold vedr. ændringer af brugere 7](#_Toc475698992)

[7. Vederlag for udtræden 8](#_Toc475698993)

[8. Optioner 8](#_Toc475698994)

[8.1 Option 1 – Konvertering af igangværende sager fra TAS – delmængde 1/3 8](#_Toc475698995)

[8.2 Option 2 – Konvertering af igangværende sager fra TAS – delmængde 2/3 8](#_Toc475698996)

[8.3 Option 3 – Konvertering af igangværende sager fra TAS – delmængde 3/3 8](#_Toc475698997)

[9. Regulering af priser 8](#_Toc475698998)

[10. Betalingsbetingelser 9](#_Toc475698999)

[10.1 Krav til faktura 9](#_Toc475699000)

Bilag til dette dokument

Appendiks A Leverandørens priser

***Vejledning til Tilbudsgiver***

*Denne vejledningstekst og øvrige vejledningstekster i bilaget slettes forud for kontraktindgåelse.*

*Dette bilag 12 angiver Leverandørens priser og vilkårene herfor. Bilag 12 skal ikke udfyldes af Tilbudsgiver. Tilbudsgiver skal derimod udfylde bilag 12, Appendiks A. Vejledningen omfatter både bilag 12 og bilag 12, Appendiks A.*

*Tilbudsgiver skal i bilag 12, Appendiks A, angive samtlige priselementer for Leverancen og for Løbende Ydelser. Det understreges, at bilag 12, Appendiks A, indeholder en yderligere detaljering af priselementerne nævnt i bilag 12, der skal således udfyldes flere priser i Appendiks A, end hvad der fremgår af nærværende bilag.*

*Appendiks A indgår i et Excel-dokument ("bilag 12, Appendiks A Leverandørens priser). Excel-dokumentet består af 2 faneblade, som er benævnt således:*

* *Faneblad 1 - Priselementer*
* *Faneblad 2 - Samlet teknisk pris*

*Faneblad 1 udgør bilag Appendiks A til bilag 12 og indeholder alle de priselementer, Tilbudsgiver skal angive i henhold til Kontraktens bilag 12.*

*Faneblad 2 indeholder en opgørelse af den samlede tilbudstekniske pris for Kontraktens bilag 12. Tilbudsgiver kan således præcist se, hvorledes de enkelte priselementer indgår i den samlede tilbudstekniske pris. Faneblad 2 skal ikke udfyldes af Tilbudsgiver. Den tekniske pris beregnes automatisk ved en sammentælling af de i faneblad 1 afgivne priser i overensstemmelse med vejledningen i faneblad 3, og opgørelsen af den samlede tilbudstekniske pris fremgår herefter af faneblad 2.*

*Tilbudsgiver bedes være meget omhyggelig med udfyldelsen af Appendiks A og i faneblad 1 sikre, at alle efterspurgte priser er afgivet.*

*Det er et* ***mindstekrav****, at tilbudsgiver udfylder Appendiks A i overensstemmelse med nærværende vejledning. Alle hvide felter i faneblad 1 i Appendiks A skal udfyldes. Udestår udfyldelse af et eller flere felter, fortolkes det som at prisen i det pågældende felt er 0 ("nul") kr.*

*Tilbudsgiver bedes angive sit navn i toppen af regnearkets faneblad 1, hvor dette er markeret. Med undtagelse af de felter, hvor Tilbudsgiver skal navngive Programmel, kan der herudover alene udfyldes med tal i regnearkets faneblad 1.*

*Strukturen i bilag 12 og tilhørende Appendiks A udgør et* ***mindstekrav*** *og må ikke ændres af Tilbudsgiver. Tilbudsgiver må således ikke ændre, fjerne, supplere eller på anden hvis tilbyde eller angive andre priselementer end dem, der er reguleret i bilag 12 og angivet i bilag 12, Appendiks A. Tilbudsgiver må således ikke tilføje yderligere priser end forudsat i bilaget (jf. dog ovenfor vedr. detaljerede priselementer i Appendiks A) og den indeholdte vejledning eller supplere med yderligere beskrivelser. Tilbudsgiver må ligeledes ikke foretage præciseringer til bilaget.*

*Tilbudsgiver skal derfor også være opmærksom på, at tilføjelser eller ændringer kan udgøre grundlæggende elementer med den følge, at tilbuddet vil blive afvist som ukonditionsmæssigt.*

*Nedenfor gennemgås de enkelte priselementer, der skal angives i Appendiks A.*

*I Appendiks A, afsnit 3, angives priserne på de enkelte delelementer, der udgør den samlede Leverance. Den består af gennemførelse af afklaringsfasen (afsnit 3.1), Standardprogrammel (afsnit 3.2*)*, Kundespecifikt Programmel (afsnit 3.3*), *Dokumentation* *(afsnit 3.4)* og *øvrige ydelser, herunder projektledelse, konsulentydelser og uddannelse (afsnit 3.5*).

*Tilbudsgiver skal foretage en individuel navngivning og prisfastsættelse af det Programmel, der indgår i Leverancen. Det skal sikres, at navngivning af Programmellet modsvarer det i bilag 3 og bilag 15 anførte, således at Kunden entydigt kan identificere Programmellet.*

*Tilbudsgiver skal angive sin generelle timepris for timebaserede ydelser i Appendiks A, afsnit 4.2.*

*Tilbudsgiver skal i Appendiks A, afsnit 4.3, angive én timepris for vedligeholdelsesarbejder, herunder fejlafhjælpning uden for Kundens normale arbejdstid.*

*Tilbudsgiver skal i Appendiks A, afsnit 6, angive sit vederlag knyttet til Kundens skalering af brugerantal. Tilbudsgiver skal ligeledes indsætte det vederlag, som vederlaget for vedligeholdelse maksimalt kan reduceres til, uanset hvor mange brugere der reduceres.*

*I Appendiks A, afsnit 8, skal tilbudsgiver prissætte de angivne Optioner.*

*Bilaget (den samlede tekniske pris) vurderes i overensstemmelse med underkriteriet ”Pris” som anført i udbudsbetingelserne afsnit 10.5.*

# Indledning

I dette bilag (bilag 12) angives henvisninger og vejledning til angivelse af pris i bilag 12, Appendiks A. I bilag 12, Appendiks A, er anført priser for alle ydelser, der er omfattet af Kontrakten.

# Betalingsplan

| Betalingsudløsende aktivitet | % af Leverancevederlaget |
| --- | --- |
| Afslutning af afklaringsfasen | 10 |
| Godkendt funktionsprøve  | 20 |
| Godkendt ibrugtagningsprøve (overtagelsesprøve) | 50 |
| Godkendt driftsprøve  | 20 |
| **I alt** | **100 %** |

# Leverancevederlag

Leverancevederlaget opgøres i overensstemmelse med Kontraktens punkt 14.2 og består af nedenstående poster.

|  |
| --- |
| **Poster** |
| Vederlag for gennemførelse af afklaringsfasen, jf. afsnit 3.1 |
| Standardprogrammel, jf. afsnit 3.2 |
| Kundespecifikt Programmel, jf. afsnit 3.3 |
| Dokumentation, jf. afsnit 3.4 |
| Øvrige ydelser, der indgår i Leverancen, jf. afsnit 3.5 |
| Leverancevederlaget i alt  |

Hertil kommer vederlag for ændringer samt Optioner, der skal leveres som en del af Leverancen på Overtagelsesdagen.

Leverancevederlaget omfatter i overensstemmelse med Kontraktens punkt 14.2 ikke løbende betalinger, herunder timebaserede vederlag, jf. nedenfor afsnit 4, vederlag for vedligeholdelse, herunder support og løbende betalinger for anvendelse af Programmel, jf. nedenfor afsnit 5.

## Vederlag for gennemførelse af afklaringsfasen

Den samlede pris for gennemførelse af afklaringsfasen fremgår af bilag 12, Appendiks A, punkt 3.1.

## Standardprogrammel

Det Standardprogrammel, der er omfattet af Leverancen, samt pris herfor, fremgår af bilag 12, Appendiks A, punkt 3.2.

## Kundespecifikt Programmel

Den samlede pris for Kundespecifikt Programmel omfattet af Leverancen er angivet i bilag 12, Appendiks A, punkt 3.3.

## Dokumentation

Vederlaget for den i bilag 4 beskrevne Dokumentation fremgår af bilag 12, Appendiks A, punkt 3.4.

## Øvrige ydelser

Vederlaget for øvrige ydelser, der indgår i Leverancen, fremgår af bilag 12, Appendiks A, punkt 3.5.

# Timebaserede vederlag

## Indledning

Timeprisen for ydelser, som vederlægges på grundlag af medgået tid, fremgår af bilag 12, Appendiks A, punkt 4.2 og punkt 4.3

## Generel timepris

Leverandørens pris for timebaserede ydelser i Kontraktperioden fremgår af bilag 12, Appendiks A, punkt 4.3. Den af Leverandøren afgivne timepris dækker alle timebaserede ydelser, uanset hvilken opgavetype (baseret på flat rate-princippet)

Timebaserede ydelser omfatter f.eks. konsulent- og udviklingsbistand i forbindelse med bistand til opsætning og tilretning af puljer, videreudvikling (medmindre Parterne har aftalt en fast pris) samt fejlretning, der ikke er omfattet af vedligeholdelsesordningen.

## Timepriser for vedligeholdelsesarbejder uden for normal arbejdstid

Hvis Kunden foretager særskilt bestilling af vedligeholdelsesarbejder, herunder fejlafhjælpning, uden for normal arbejdstid, jf. Kontraktens punkt 11.3, opgøres vederlaget på baggrund af prisen anført i bilag 12, Appendiks A, punkt 4.4.

# Vederlag for vedligeholdelse

Leverandørens vederlag for vedligeholdelse af Leverancen efter Overtagelsesdagen opgøres i overensstemmelse med bilag 12, Appendiks A, punkt 5.

Evt. løbende betalinger til licenser/Programmel er i overensstemmelse med det under afsnit 3 anførte inkluderet i vederlaget for vedligeholdelse.

# Justering af brugerantal

## Forøgelse af brugerantal

Ved Kundens forøgelse af antallet af brugere reguleres Leverandørens vederlag i overensstemmelse med bilag 12, Appendiks A, punkt 6.1.

Ved forøgelse sondres der ikke mellem Interne brugere samt Brugere som udvalgsmedlemmer. En person/enhed, der ansøger om tilskud, er ikke at betegne som en bruger.

Det afledte månedlige vedligeholdelsesvederlag tillægges til det i bilag 12, Appendiks A, punkt 5, faste vedligeholdelsesvederlag fra den efterfølgende måned i forhold til typen af brugere.

Tilkøbet af brugerlicenser og vederlag for afledt vedligehold betales først, når antal af brugere er forøget med 10.

## Reduktion af brugere

Ved Kundens reduktion af brugerantallet reduceres det månedlige vedligeholdelsesvederlag med det under bilag 12, Appendiks A, punkt 6.1, anførte beløb for afledte vedligehold knyttet til anskaffelse af 10 brugerlicenser for hver 10 brugere, der reduceres.

Reduktionen af vederlaget foretages fra den efterfølgende måned.

Vederlaget for vedligeholdelse kan maksimalt reduceres til den månedlige pris angivet i bilag 12, Appendiks A, punkt 6.2.

## Særlige forhold vedr. ændringer af brugere

Kunden bibeholder retten til erhvervede brugerlicenser. Såfremt Kunden efter en reduktion af antallet af brugere igen øger brugerantallet, betales alene tilkøbspris for brugerlicenser, når antallet af brugere overstiger det antal brugerlicenser, Kunden allerede har erhvervet. Afledt vedligehold betales altid i henhold til det faktiske antal brugere.

Antallet af brugere opgøres månedsvis.

# Vederlag for udtræden

Hvis Kunden udtræder af Kontrakten i henhold til Kontraktens punkt 5.3.2, betaler Kunden et vederlag til Leverandøren svarende til det rimelige antal timer, som Leverandøren har forbrugt i forhold til opgaverne, der skal udføres i afklaringsfasen frem til Kundens meddelelse om opsigelsen, samt dokumenterede og nødvendige omkostninger, som Leverandøren har afholdt. Omkostninger til licenser godtgøres alene i det omfang, at anskaffelsen heraf er sket efter særskilt aftale med Kunden. Licenser overtages herefter af Kunden.

# Optioner

Vederlaget for Optioner, der bestilles af Kunden, fremgår af bilag 12, Appendiks A, afsnit 8.1 til afsnit 8.3.

Optioner skal prissættes særskilt og uden indbyrdes afhængighed. De afgivne priser er uafhængige af, om optioner er til levering som en del af Leverancen eller til levering som en Selvstændig Opgave.

Kundens bestilling af option 1-3 er struktureret i overensstemmelse med følgende: Option 1 skal altid bestilles først, herefter (eller samtidig) kan option 2 bestilles og endelig option 3. Option 3 kan således ikke bestilles, uden at option 1 og 2 ligeledes er bestilt.

## Option 1 – Konvertering af igangværende sager fra TAS – delmængde 1/3

Ved Kundens bestilling af optionen betales det i bilag 12, Appendiks A, punkt 8.1, anførte vederlag.

## Option 2 – Konvertering af igangværende sager fra TAS – delmængde 2/3

Ved Kundens bestilling af optionen betales det i bilag 12, Appendiks A, punkt 8.2, anførte vederlag.

## Option 3 – Konvertering af igangværende sager fra TAS – delmængde 3/3

Ved Kundens bestilling af optionen betales det i bilag 12, Appendiks A, punkt 8.3, anførte vederlag.

# Regulering af priser

Leverandørens priser er baseret på det af Danmark Statistik offentliggjorte nettoprisindeks (lovbekendtgørelse 76/1999 med senere ændringer) for oktober måned 2017 og reguleres årligt (pr. 1. januar) i overensstemmelse hermed, første gang den 1. januar 2019.

De i bilag 6 anførte bodsbeløb reguleres i overensstemmelse med ovenstående.

Leverandøren er forpligtet til særskilt at orientere Kunden, når prisreguleringen efter denne bestemmelse træder i kraft.

# Betalingsbetingelser

Kunden betaler i overensstemmelse med Kontraktens punkt 16 leverancevederlaget i overensstemmelse med betalingsplanen, jf. afsnit 2, under forudsætning af, at Leverandøren på faktureringstidspunktet har udført alt, hvad Leverandøren i henhold til tidsplanen i bilag 1 skal have udført på dette tidspunkt.

Ved ændringer, herunder Optioner, der leveres som en Selvstændig Opgave, sker betaling under samme betingelser i henhold til følgende betalingsplan, medmindre Parterne aftaler andet: Overtagelsesprøve 80 %, driftsprøve 20 %.

Betalingsbetingelserne er løbende måned + 30 dage efter Kundens modtagelse og accept af Leverandørens faktura.

Ved forsinket betaling er Leverandøren berettiget til at beregne renter i henhold til LBK nr. 743 af 04/09/2002 ”Bekendtgørelse af lov om renter ved forsinket betaling m.v. (Renteloven)”.

## Krav til faktura

En faktura skal altid kun indeholde linjer, der vedrører én opgave.

Fakturering af ydelser ifm. vedligehold og support skal faktureres særskilt.

Fakturering skal ske i henhold til Bekendtgørelse nr. 206 af 11/03/2011 om elektronisk afregning med offentlige myndigheder.

Faktura sendes til Slots- og Kulturstyrelsen EAN nummer: 5798009814197.

Fakturaen skal være påført følgende oplysninger:

* Betalingsdato
* Kontraktnummer (som angivet på kontraktens forside)
* SLKS’ adresse, hvortil ydelsen er leveret
* Periode og/eller dato for levering af ydelsen
* SLKS’ projektansvarlige for projektet: Lars Freund
* Beskrivelse af den leverede ydelse

Kunden har ret til at afvise fakturaer, der ikke fremsendes i overensstemmelse med ovenstående. Leverandøren kan ikke pålægge faktureringsgebyr.